b'\n_START_ARTICLE_\nLekit\n_START_PARAGRAPH_\nLekit (gr\xc5\xa1ko \xce\x9b\xce\xae\xce\xba\xcf\x85\xce\xb8\xce\xbf\xcf\x82) je oblika starogr\xc5\xa1ke kerami\xc4\x8dne posode, ki spada med manj\xc5\xa1e poslikane vaze. Uporabljali so jih za shranjevanje teko\xc4\x8dih di\xc5\xa1av in drugih teko\xc4\x8din in so imele tudi sepulkralen (nagrobni) namen._NEWLINE_Lekitom so podobni aribali. Lekiti s \xc4\x8drnofiguralno poslikavo v 6. st. pr. n. \xc5\xa1t. niso bili pogrebni, temve\xc4\x8d so v njih shranjevali olje in di\xc5\xa1ave. Sredi 5. st. pr. n. \xc5\xa1t. so se pojavili beli lekiti, pri katerih je bila belo obarvana povr\xc5\xa1ina okra\xc5\xa1ena s tankim \xc4\x8drnimi ali sivimi \xc4\x8drtami.\n_START_SECTION_\nBeli lekiti\n_START_PARAGRAPH_\nBeli lekiti so bili namenjeni \xc4\x8da\xc5\xa1\xc4\x8denju pokojnika in so bili ati\xc5\xa1ki obi\xc4\x8daj. \xc4\x8ce so bili najdeni v grobovih zunaj Atike, pomeni, da so jih imeli kolonisti ali izseljenci. Premaz posod je bel in pokriva trebuh vaze. Vrat, dr\xc5\xbealo in noga so prevle\xc4\x8deni s \xc4\x8drnim firne\xc5\xbeem. Na najstarej\xc5\xa1ih posodah je ornament skromnej\xc5\xa1i, najpogosteje predstavlja osebo iz vsakdanjega \xc5\xbeivljenja. Ob\xc4\x8dasno so se pojavljale tudi podobe v zvezi s pokojnikom. Prikazujejo tudi Hermesa, ki vodi du\xc5\xa1e, Harona, ki s \xc4\x8dolnom preva\xc5\xbea pokojnike ... Na lekitih iz mlaj\xc5\xa1ega obdobja osebe izra\xc5\xbeajo \xc4\x8dustva. Vrhunec izdelave lekitov je bil v tretji \xc4\x8detrtini 5. st. pr. n. \xc5\xa1t.'